Landex 5 mg filmom obalené tablety - etabletka
Liek obsahuje donepeziliumchlorid a patrí do skupiny liekov nazývaných inhibítory acetylcholínesterázy. Tento liek môže zlepšovať pamäť a myslenie. Používa sa na liečbu príznakov demencie u ľudí s diagnózou ľahkej až stredne ťažkej Alzheimerovej choroby. Viac na adc.sk Použitie: Dávkovanie a dávkovacie schémy Liečba sa musí začať a musí byť pod dohľadom lekára, ktorý je skúsený v diagnostikovaní a liečbe Alzheimerovej demencie. Liečba sa začína dávkou 5 mg/deň 1x denne večer tesne pred spaním. Túto dávku je potrebné udržiavať minimálne počas 1 mesiaca. Až po tomto 1 mesiaci je vhodné prehodnotiť klinickú odpoveď na liečbu a v prípade potreby zvýšiť dávkovanie na 10mg/deň 1x denne. Maximálna odporúčaná denná dávka je 10 mg. Dĺžku liečby určí lekár na základne klinickej odpovedi pacienta. Porucha funkcie pečene Pri miernej až stredne ťažkej poruche funkcie pečene sa má dávkovanie upraviť na základe individuálnej tolerancie. Spôsob použitia Tablety sa užívajú v celku, tesne pred spaním. Zapíjajú sa pohárom vody, nezávisle od jedla. Upozornenie Liek sa nemá užívať počas tehotenstva, pokiaľ to nie je úplne nevyhnutné. U zvierat sa preukázal teratogénny účinok. Liek sa nemá užívať počas dojčenia. Liek sa neodporúča používať u detí a dospievajúcich mladších ako 18 rokov. Individuálnu reakciu na donepezil nemožno predvídať. Klinický prospech donepezilu sa má pravidelne prehodnocovať. Užívanie donepezilu nebolo skúmané u pacientov s ťažkou Alzheimerovou demenciou, inými typmi demencie alebo inými typmi poškodenia pamäte (napr. kognitívne zhoršenie spôsobené vekom). Počas liečby boli zaznamenané mdloby a záchvaty. Pri vyšetrovaní týchto pacientov treba zvážiť možnosť srdcovej blokády alebo dlhých sínusových páuz. Liek môže zhoršiť astmu alebo chronickú obštrukčnú chorobu pľúc. Počas liečby bol iba zriedkavo hlásený neuroleptický malígny syndróm. Ak sa objaví vysoká teplota bez ďalších klinických príznakov (ďalšie príznaky tohto stavu sú popísané v časti 4.4 Osobitné upozornenia a opatrenia pri používaní) je potrebné okamžite prerušiť liečbu a vyhľadať lekára. Liek ovplyvňuje vedomie, počas liečby sa nemá viesť motorové vozidlo ani obsluhovať stroje. Nepiť alkohol. Ďalšie osobitné upozornenia sú uvedené v SPC (časť 4.4).